**603. stjórnarfundur BSE   
haldinn í Búgarði fimmtudaginn 4. sept. kl. 10.30.**

Mættir á fund: Birgir H. Arason, Gestur J. Jensson, Hákon B. Harðarson, Aðalsteinn H. Hreinsson ásamt Karli Inga og Baldri Helga varamönnum. Agnar Þór boðaði forföll.

1. **Fundargerð** síðasta fundar, nr. 602. 29.4. sl. samþykkt.
2. **Söfnun á rúlluplasti.** Samkv. fundarsamþykkt er stefnt á að fara yfir skipulag og forsendur á söfnun rúlluplasts. Framkv.stj. hafði nýlega samband við Helga hjá Terra, sem er upptekinn næstu vikur en stefnt á fund um miðjan október þar sem málið verður unnið áfam.
3. **Farið yfir stöðu framkvæmda á Óseyrinni.** Í vor kom í ljós að plötur/klæðning á stöfnum hússins hafa brotnað vegna hitaþenslu. Enn er beðið eftir viðbrögðum söluaðila sem er Húsasmiðjan. Verið er að ganga frá endurbótum á stéttinni norðan við húsið ásamt römpum til að laga aðgengi fyrir fatlaða. Næstu daga verður málað í forstofunni. Eftir að ganga frá merkingum á húsinu sem verður ekki gert fyrr en búið er að gera við á stöfnum hússins.
4. **Ráðning á starfkrafti hjá Bókvís ehf.** Samið var í sumar við Mögnum, sem sérhæfa sig í ráðningum, að hafa umsjón með ráðningu. Búið að auglýsa eftir stafsmanni í stað Jóns Hlyns sem hættir störfum að mestu í haust, en ekki komin niðurstaða.
5. **Annað sem er á döfinni hjá BSE:**Árangur kúasæðinga hefur verið afar slakur á landsvísu síðan í nóvember á síðasta ári, Höskuldur Jensson dýralæknir NBÍ og framkvæmda aðila kúasæðinga hefur lagt sig fram um að skoða alla þætti sem snúa að innra starfi NBÍ og fl. Skoðað verður einnig hvort eitthvað í tengingu Fang-appsins við Huppu geti ruglað niðurstöður fanghlutfalls.   
   Um síðusu mánaðamót kom Tómas Veigari Sigurðarson til tímabundinna starfa til að aðstoða Hákon við merkjalýsingasamninga og aðra vinnu í kortateikningum. Eftir að nýjar reglur Húsnæðis og mannvirkjastofnunar (HMS) tóku gildi fer mikill tími í að ganga frá gögnum til samþykktar hjá sveitarfélögum og þinglýsingar. Ráðning Tómasar Veigars gjörbreytir afköstum í afgreiðslu á hnitsetningu lóða og bújarða.   
   Rætt um að hefja þurfi vinnu við samanburð á dýralæknakostnaði sem stefnt er að.  
   Leggja þarf fyrir aðalfund samþykktabreytingar um að stjórn hafi heimild til að veðsetja eignir BSE að vissu marki t.d. þegar kostnaðarsamar endurbætur eru í gangi. Í samþykktum sem í gildi eru, er slíkt óheimilt.
6. **Tillaga frá Fél. Kúab. Skagafirði.**Í vor barst tillaga frá félaginu um að boðið verði upp á sæðingar alla daga ársins. 6 árlegir frídagar eru í kjarasamningum við frjótækna sem þarf að endurskoða ef af á að verða. Eðlilegt er að taka málið fyrir á næsta búgreinaþingi kúabænda og við endurnýjun kjarasamninga við frjótækna.

Fleira ekki gert og fundi slitið kl. 12.30  
SBH